**Datum: 11.02.2025. SAOPŠTENJE ZA MEDIJE**

**m:tel „Prijatelj znanja“: Dva nova laptopa za savremenu nastavu u Osnovnoj školi „Grahovo“**

Nakon što je realizovana ovogodišnja donacija osnovnih životnih namirnica, drva i dječijih paketića u okviru akcije „Niste sami, imate prijatelje“ u Bosanskom Grahovu, predstavnici kompanije m:tel su u februaru mjesecu ponovo posjetili ovu opštinu.

Stefan Ličina, šef Službe za odnose s javnošću kompanije m:tel je ovom prilikom naglasio da se nakon nedavne posjete, m:tel vratio u ove krajeve, ponovo kako bi pomogao. „Ovoga puta smo u posjeti Osnovnoj školi ’Grahovo’, a kako bismo donirali dva laptopa za nastavnike ali i učenike ove škole, s ciljem da imaju bolje uslove za modernije izvođenje nastave. m:tel je prijatelj i ove škole“, rekao je Ličina.

Direktorka škole Obrenka Novak istakla je da je, nažalost, u ovoj školi svake godine sve manje učenika. Iako u ovim krajevima život nije nimalo jednostavan, ona se nada da će u budućnosti ova obrazovna ustanova upisivati više prvačića. „Od ove godine i naša je škola uvela e-dnevnike, tako da će nam donacija značiti mnogo. Osmislili smo da svaka učionica ima tablet ili laptop, kako bi olakšali nastavnicima ali i kako oni ne bi morali da koriste svoje privatne resurse za ove potrebe“, rekla je direktorka Novak.

Iako malobrojna po broju đaka, ova škola nastoji da pruži djeci obrazovanje i sve mogućnosti kakve imaju velike obrazovne ustanove u BiH. U tome će im pomoći računari koje im je donirala kompanija m:tel.

Ključne riječi: m:tel, m:tel Prijatelj znanja, Osnovna škola Grahovo

Izvor fotografija: m:tel PR